SUID-AFRIKAANSE RADIOLIGA 
SARLNUUS SONDAG 20 MEI 2007 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om (08:15 SAT in Afrikaans en om (8:30 SAT in Engels uitgesaai 
word. U kan ook na hierdie oggenduitsendings luister deur per Echolink met 
ZSGFCS te koppel. U kan ook na www.sarl.org.za gaan en op ARMI klik en 
die daar aangeduide skakels volg om oudio daarvandaan te ontvang. Hierdie, en 
vorige bulletins, kan ook van die SARL se webwerf nl. www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 


Hierdie uitsending word gedoen deur Gustav, ZS6GBWN, vanuit Pretoria met 
herleidings op 51,400 14,235, 10,135, 7,066 en 3,695 MHZ asook 438,825 MHz 
in die Pretoriagebied en 145,7875 en 438,850 MHZ in die Johannesburggebied. 
(Ander nuuslesers verander soos nodig). 

STIL SLEUTELS 

Dit is met leedwese dat ons die heengaan van Hellie Claassen, ZS4GV,op 16 
Mei, moet aankondig. Ons innigste meegevoel gaan aan sy familie en vriende, 
spesiaal van die Sasolburgradioklub en sy ander vriende in die Vaaldriehoek. 
Volgens `n koerantberig is Ted Broome, ZS6KA, 81, en sy eggenote Norma, 
ZSGKN, 83, blykbaar op Dinsdagmiddag 16 Mei, by hul huis in Brakpan, wreed 
aangeval. Norma is oorlede en Ted sterk in die hospitaal aan. Aan 'Ted `n 


spoedige en volkome herstel, en aan hom, sy familie en vriende ons innige 
meegevoel en sterkte toegewens. 


(POUSE) 
In die nuus vandag; 


VOLGENDE WEEK SE INTEGNET SAL BESPREKINGS OOR APRS BE- 
VAT. 


SARL KONDIG NUWE TEGNOLOGIEPROJEK AAN 


DRIE RADIOAMATEURS ONTVANG TOEKENNINGS VIR HUL BYDRAE 
AAN AMATEURRADIO, GEMEENSKAPSDIENS EN TEGNOLOGIE 


U luister na ZS6SRL. Bly ingeskakel vir die volledige berigte oor die voorge- 
noemde items, sowel as ander belangrike en interessante berigte. 


VOLGENDE WEEK SE INTEGNET SAL BESPREKINGS OOR APRS BE- 
VAT 


In volgende week se Integnet sal Dick Stratford, ZS6RO, APRS bespreek en 
poog om antwoorde aan vrae soos “Wat is APRS? Hoe werk dit? Wat kan ek 
met APRS doen?”, te gee. 


Sluit om 20:00 op n herhaler naby jou of op die web by Dick aan. n Paar dae 
voor die aanbieding sal Dick n Power Point-aanbieding op die web, vir aflaai of 
besigtiging, beskikbaar stel. Besoek www.sarl.org.za en klik op ARMI. Klubs 
wat wens om hul herhaler te aan die net koppel moet voor Sondag n e-pos aan 
armi@sarl.org.za stuur met besonderhede van die telefoonnommer wat gekoppel 
moet word. 


SARL KONDIG NUWE TEGNOLOGIEPROJEK AAN 


Die Raad van die SARL het n nuwe projek goedgekeur vir die ontwerp van n 
HEF-send/ontvanger geskik vir gebruik deur nuwe amateurs en wat sal voorsien 
in n bekostigbare toegangspunt aan die stokperdjie. 


Die eerste fase van die projek sal n uitvoerbaarheidstudie behels, om die spesi- 
fikasie en argitektuur van die send /ontvanger te bepaal, en of dit koste-effektief 
gelewer kan word. Indien die uitvoerbaarheidstudie belowend blyk te wees, sal 
die projek voortgegaan word met die ontwerp, industrialisering en die bou van 
n prototipe van die send /ontvanger. 


Aanvangsbefondsing, spesifiek vir hierdie projek, het gekom van `n baie 
vrygewige anonieme SARL-Iid. 


Hierdie is nie n kompetisie nie, maar eerder n ko-operatiewe projek wat die 
energie en deskundigheid van SARL-lede gebruik om n wêreldklasontwerp 
voort te bring. Die projek sal deur die SARL-tegnologieraadslid, Andrew Roos, 
ZSGAA, bestuur word. Lede wat wens om by te dra, en betrokke te raak by 
hierdie projek, word versoek om met hom in aanraking te kom by posadres 
andrew.roos@mweb.co.za. 


Nadere besonderhede sal eersdaags op die webwerf van die SARL geplaas word. 


DRIE RADIOAMATEURS ONTVANG TOEKENNINGS VIR HUL BYDRAE 
AAN AMATEURRADIO, GEMEENSKAPSDIENS EN TEGNOLOGIE 


Drie radioamateurs het toekennings ontvang vir hul bydrae aan die bevordering 
van Amateurradio, Gemeenskapsdiens en Tegnologie by n toekenningsfunksie 
wat verlede week Dinsdag, deur die Suid-Afrikaanse Amateurradioontwikkel- 
ingstrust aangebied is. 


Dave Reece, ZSIDFER, het die Siemens Radioamateur-van-die-Jaar-Toekenning 
(operasioneel) ontvang vir sy ontwikkelingsbedrywigheid onder die jeug. Dave 
bring sy vrye tyd deur, deur leerders by Cape Maths and Science by amateurra- 
dio betrokke te kry en het opleiding gereël vir belangstellende leerders om die 
radioamateureksamen deur te kom. Hy reël ook geleenthede op die lug waar 
leerders die geleentheid het om in die bedryfsdeel van die stokperdjie ondervin- 
ding op te doen. Sy ander passie is om radioamateurs te kry om die nuwe 
tegnologieë aan te gryp en is besig om APRS aktief te bevorder. Hierdie sis- 
teem is deur die VSA-radioamateur, Bob Bruninga, ontwikkel vir die opspoor 
en digitalekommunikasie met mobiele GPS-toegeruste stasies dmv. tweerigtin- 
gradio. In die tien jaar sedert die bekendstelling daarvan het dit gegroei om 


elke aspek van amateurradio te omvat. Dave is ook voorsitter van die Kaapstad 
A mateurradiosentrum. 


Hannes (Coetzee, ZSGBZP, het die Siemens Radioamateur-van-die-Jaar- 
Toekenning (Tegnologie) ontvang vir sy bydrae tot die bevordering van nuwe 
tegnologieë en tuiskonstruksie van radiotoerusting. Hy het bygedra tot die 
bou van die prototipes van die SA AMSAT-toerusting wat met Suid-Afrika se 
tweede satelliet, Sumbandilasat, sal vlieg. Dit het die bou en toets van twee 
weergawes en integrering in die werksisteem van die ontwerp en sagteware, 
wat ontwikkel is deur amateur Andrew Roos, ZS6AA, behels. Die toerusting 
is onlangs, met uitstekende resultate, ten volle deur SunSpace getoets. Die 
sisteem sal radioamateurs voorsien van n satellietkommunikasieskakel, n 
papagaaiherhaler en n oudiobaken. Met die betowering van die ruimte hieraan 
gekoppel sal die papagaaiherhaler goeie toepassing in die klaskamer vind deur 
leerders die belangrikheid van korrekte spraak uit te wys. 


Die derde toekenning, die Siemens Amateurradiogemeenskapsdienstoekenning, 
is gemaak aan Davy Smeda, ZR1FR, n Kaapstadse radioamateur wie se passie 
dit is om kommunikasie vir tydrenne en sportbyeenkomste te verskaf. Hy was 
n belangrike skakel gedurende die 1985 Laingsburgvloed toe radioamateurs ra- 
dioverbinding tussen Laingsburg en die Kaapstadse Noodsentrum opgestel het 
en rampverligtingskommunikasie vir etlike dae daargestel het toe ander kanale 
ontwrig was. Daar word dikwels daarop gewys dat ons selfone het maar in die 
praktyk is daar bewys dat in rampgevalle word die selsisteem oorlaai en dan 
faal dit. 


NOODKOMMUNIKASIE BOAAN DIE TARU ADMINISTRATIEWE RAAD 
SE AGENDA. 


Die Administratiewe Raad van die Amateurradiounie (IARU) het sy jaarlikse 
vergadering op 14-15 Mei te Boston, Massachusetts, VSA, gehou. Die vergader- 
ing is vanjaar vroeër as gewoonlik gehou om die voorbereidings vir die Internasi- 
nale Telekommunikasieunie se Wêreldradiokommunikasiekonferensie (WRC-07), 
later vanjaar in Geneve, in oënskou te neem. 


TARU-deelname in die Globale Radioamateurnoodkommuniksiekonferensie 
(GAREC-07) wat in mid-Augustus vanjaar in Huntsville, Alabama gehou sal 
word, is bespreek. Die Raad is vasberade om maniere te soek om die koërdi- 
nasie en bevordering van rampreaksievermoë van die amateurdiens wêreldwyd 
te verbeter. n Konsepstrategiedokument is van die IARU-internasionale 
koërdineerder van Noodkommunikasie, Hans Zimmermann, HB9AGS/FSVKP, 
ontvang. Die Raad sal meer inligting van lidverenigings soek oor die posisie 
van die nasionale regulering van die amateurdiens in die voorbereiding en 
verskaffing van noodkommunikasie, sodat probleemareas uitgewys en oplossings 
ontwikkel kan word. 


Verslae van ander TARU internasionale koërdineerders en adviseurs is ont- 
vang. Hulle is Internasionale Bakenprojekkoërdineerder Peter Jennings, 
AB6OWM/VE3SUN, Satellietadviseur Hans van de Groenendaal, ZSGAKV, 


EMK-adviseur (Christian Verholt, OZSCY, en Tussentydse Moniteringsis- 
teemkoërdineerder Chuck Skolaut, KOBOG. Koërdineerders en adviseurs is 
heraangestel. 


Gelukwensing aan Hans ZS6AKV met sy heraanstelling. 


Die Raad het menige ander belangrike onderwerpe bespreek. SARL-nuus sal 
oor die volgende aantal weke in meer besonderhede oor die vergadering verslag 
doen. 


GEBRUIK `N HERHALER IN AFDELING 6 489,050 MHz IN AFDELING 6? 


Die bandbeplanningsgroep in Afdeling 6 wens 439,050 MHZ aan `n nuwe herhaler 
in die Pretoriagebied toe te ken en wil graag seker maak dat dit nie reeds in 
gebruik is nie. 

Indien u bewus is dat hierdie frekwensie reeds in gebruik is, laat Peter Hers, 
ZSGPHD, asb. weet by 083 445 4634 of per e-pos aan zs6phd@mweb.co.za. 


KLUBNUUS 
ZS1HELL-BELONING 


Die ZS1HELL-span kondig ook met trots aan dat die aantal OSL-kaarte benodig 
om in aanmerking te kom vir `n “TOP BAND-sertifikaat” behaal is op die 
elektroniese @SL-diens van die SARL-webwerf. Hierdie is `n bewys dat die 
elektroniese @OSL-diens beslis werk. 


Die ZSIHELL-span, bestaande uit 12 lede van die Boland Amateurradioklub 
bedank graag alle stasies wat reeds hulle @OSL elektronies beantwoord het. 


VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal wissel van stil tot onrustige 
vlakke gedurende 21 tot 23 Mei. Die verwagte effektiewe sonvlektelling sal 
gedurende die komende week minder as 5 wees. 


20 m en 15 m is die beste keuse vir DX met moontlike 15 en 20 m openinge 
vanaf 06:00 en weer om 14:00 SAT na Indië. Na Australië toe kan 40 m om 22:00 
oopmaak. Vanaf ongeveer 14:00 is daar moontlike goeie 15 en 20 m openinge 
na Europa. 


Kontakte met die Verenigde State gaan baie uitdagend wees. Vir die morsekode- 
en digitale entoesiaste kan dit lonend wees om 10 MHZ te monitor. 


Alhoewel die DX toestande tans nie te bemoedigend is nie word daar voorspel 
dat die volgende sonvleksiklus gedurende Maart volgende jaar `n aanvang gaan 
neem. Onthou dat HEF jou nog steeds altyd kan verras. Skakel jou stel aan, 
luister en roep ook GO om seker te maak dat jy deel van die opwinding is. 


Besoek gerus www.spaceweather.co.za vir meer inligting. 


DAGBOEK VAN GEBEURE 


27 Mei Integnet; 16 Junie SARL-Jeugdag; 30 Junie - Sluitingsdatum vir 
SA-DX-opname. 


Sarlnuus maak staat op nuusitems wat vir radioamateurs van belang is en deur 
klubs en individue ingestuur word. Die enigste manier om te verseker dat u 
berigte Sarlnuus bereik is om dit in die korrekte plek op die webwerf van die 
SARL nl. www.sarl.org.za/newsinbox.asp te plaas nie later nie as die Donderdag 
wat die bulletin voorafgaan. Dit sal waardeer word indien u dit in Afrikaans 
sowel as Engels sal doen. 


Die SARL nooi ook alle luisteraars om elke Sondagoggend om 10:00 SAT na 
die program Amateur Radio Mirror International op 145,750 MHZ in die Preto- 
riagebied, en op verskeie ander herhalers, en met herleidings op 7 082, 7 205 en 
17 695 kHz, te luister. Oudiostrome is ook vanaf www.zsémrk.org sowel as per 
Echolink vanaf ZSOFGCS, soos vir hierdie bulletin, beskikbaar. `n Heruitsending 
vind Maandagaande om 21:00 SAT op 3 215 kHz plaas. Telkom en Sentech borg 
die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Gustav, ZS6BWN, saamgestel is. 


'n Voorspoedige week word aan almal toegewens, 738. 


/EX 


